# Europos Sąjungos L 265/2020

| | ISSN 1977-0723 |
| --- | --- |
| Europos Sąjungos
  oficialusis leidinys | L 265 |
| | |
| Leidimas lietuvių kalba | Teisės aktai | 63 metai2020m. rugpjūčio 12d. |

ISSN 1977-0723

Europos Sąjungos

oficialusis leidinys

L 265

Leidimas lietuvių kalba

Teisės aktai

63 metai2020m. rugpjūčio 12d.

---

| Turinys | | II   Ne teisėkūros procedūra priimami aktai | Puslapis |
| --- | --- | --- | --- |
| | | SPRENDIMAI |
| | * | 2020 m. rugpjūčio 6 d. Tarybos įgyvendinimo sprendimas (ES) 2020/1188, dėl automatinio keitimosi daktiloskopiniais duomenimis Jungtinėje Karalystėje pradžios | 1 |

Turinys

II   Ne teisėkūros procedūra priimami aktai

Puslapis

SPRENDIMAI

*

2020 m. rugpjūčio 6 d. Tarybos įgyvendinimo sprendimas (ES) 2020/1188, dėl automatinio keitimosi daktiloskopiniais duomenimis Jungtinėje Karalystėje pradžios

1

| LT | Aktai, kurių pavadinimai spausdinami paprastu šriftu, yra susiję su kasdieniu žemės ūkio reikalų valdymu ir paprastai galioja ribotą laikotarpį.
  Visų kitų aktų pavadinimai spausdinami ryškesniu šriftu ir prieš juos dedama žvaigždutė. |
| --- | --- |

LT

Aktai, kurių pavadinimai spausdinami paprastu šriftu, yra susiję su kasdieniu žemės ūkio reikalų valdymu ir paprastai galioja ribotą laikotarpį.

Visų kitų aktų pavadinimai spausdinami ryškesniu šriftu ir prieš juos dedama žvaigždutė.

---

II Ne teisėkūros procedūra priimami aktai

SPRENDIMAI

| 2020 8 12 | LT | Europos Sąjungos oficialusis leidinys | L 265/1 |
| --- | --- | --- | --- |

2020 8 12

LT

Europos Sąjungos oficialusis leidinys

L 265/1

---

TARYBOS ĮGYVENDINIMO SPRENDIMAS (ES) 2020/1188

2020 m. rugpjūčio 6 d.

dėl automatinio keitimosi daktiloskopiniais duomenimis Jungtinėje Karalystėje pradžios

EUROPOS SĄJUNGOS TARYBA,

atsižvelgdama į Sutartį dėl Europos Sąjungos veikimo,

atsižvelgdama į 2008 m. birželio 23 d. Tarybos sprendimą 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje, (1) ypač į jo 33 straipsnį,

atsižvelgdama į Europos Parlamento nuomonę (2),

kadangi:

| (1) | pagal Sprendimo 2008/615/TVR 25 straipsnio 2 dalį asmens duomenys negali būti teikiami, kaip numatyta tame sprendime, kol tokius duomenis teikiančių valstybių narių teritorijų nacionalinėje teisėje nėra įgyvendintos to sprendimo 6 skyriuje išdėstytos bendrosios nuostatos dėl duomenų apsaugos; |
| --- | --- |

(1)

pagal Sprendimo 2008/615/TVR 25 straipsnio 2 dalį asmens duomenys negali būti teikiami, kaip numatyta tame sprendime, kol tokius duomenis teikiančių valstybių narių teritorijų nacionalinėje teisėje nėra įgyvendintos to sprendimo 6 skyriuje išdėstytos bendrosios nuostatos dėl duomenų apsaugos;

| (2) | Tarybos sprendimo 2008/616/TVR (3) 20 straipsnyje nustatyta, kad patikrinimas, ar 1 konstatuojamojoje dalyje nurodyta sąlyga dėl automatinio keitimosi duomenimis pagal Sprendimo 2008/615/TVR 2 skyrių yra įvykdyta, turi būti atliekamas remiantis įvertinimo ataskaita, kuri grindžiama klausimynu, vertinimo vizitu ir bandomuoju sistemos patikrinimu; |
| --- | --- |

(2)

Tarybos sprendimo 2008/616/TVR (3) 20 straipsnyje nustatyta, kad patikrinimas, ar 1 konstatuojamojoje dalyje nurodyta sąlyga dėl automatinio keitimosi duomenimis pagal Sprendimo 2008/615/TVR 2 skyrių yra įvykdyta, turi būti atliekamas remiantis įvertinimo ataskaita, kuri grindžiama klausimynu, vertinimo vizitu ir bandomuoju sistemos patikrinimu;

| (3) | vadovaujantis Sprendimo 2008/616/TVR priedo 4 skyriaus 1.1 punktu, atitinkamos Tarybos darbo grupės parengtas klausimynas skirtas kiekvienam automatinio keitimosi duomenimis atvejui ir valstybė narė į šį klausimyną turi atsakyti, kai tik, jos manymu, ji atitinka keitimosi atitinkamos kategorijos duomenimis sąlygas; |
| --- | --- |

(3)

vadovaujantis Sprendimo 2008/616/TVR priedo 4 skyriaus 1.1 punktu, atitinkamos Tarybos darbo grupės parengtas klausimynas skirtas kiekvienam automatinio keitimosi duomenimis atvejui ir valstybė narė į šį klausimyną turi atsakyti, kai tik, jos manymu, ji atitinka keitimosi atitinkamos kategorijos duomenimis sąlygas;

| (4) | Jungtinė Karalystė atsakė į klausimyno apie duomenų apsaugą ir klausimyno apie keitimąsi daktiloskopiniais duomenimis klausimus; |
| --- | --- |

(4)

Jungtinė Karalystė atsakė į klausimyno apie duomenų apsaugą ir klausimyno apie keitimąsi daktiloskopiniais duomenimis klausimus;

| (5) | Jungtinė Karalystė sėkmingai atliko bandomąjį sistemos patikrinimą su Vokietija; |
| --- | --- |

(5)

Jungtinė Karalystė sėkmingai atliko bandomąjį sistemos patikrinimą su Vokietija;

| (6) | Jungtinėje Karalystėje buvo surengtas vertinimo vizitas ir Vokietijos vertinimo grupė parengė šio vertinimo vizito ataskaitą bei ją pateikė atitinkamai Tarybos darbo grupei; |
| --- | --- |

(6)

Jungtinėje Karalystėje buvo surengtas vertinimo vizitas ir Vokietijos vertinimo grupė parengė šio vertinimo vizito ataskaitą bei ją pateikė atitinkamai Tarybos darbo grupei;

| (7) | Tarybai pateikta bendra įvertinimo ataskaita, kurioje apibendrinami keitimosi daktiloskopiniais duomenimis srities klausimyno, vertinimo vizito ir bandomojo sistemos patikrinimo rezultatai; |
| --- | --- |

(7)

Tarybai pateikta bendra įvertinimo ataskaita, kurioje apibendrinami keitimosi daktiloskopiniais duomenimis srities klausimyno, vertinimo vizito ir bandomojo sistemos patikrinimo rezultatai;

| (8) | 2019 m. gruodžio 2 d. Taryba, atsižvelgusi į visų valstybių narių, kurioms Sprendimas 2008/615/TVR yra privalomas, sutarimą, padarė išvadą, kad Jungtinė Karalystė visiškai įgyvendino Sprendimo 2008/615/TVR 6 skyriuje išdėstytas bendrąsias nuostatas dėl duomenų apsaugos. Be to, Taryba paprašė, kad Jungtinė Karalystė iki 2020 m. birželio 15 d. peržiūrėtų savo politiką dėl įtariamųjų charakteristikų neteikimo automatiškai keičiantis daktiloskopiniais duomenimis, atsižvelgiant į keitimosi daktiloskopiniais duomenimis operatyvinę patirtį ir mutatis mutandis į vertinimo vizito ataskaitoje dėl keitimosi DNR duomenimis pateiktus paaiškinimus; |
| --- | --- |

(8)

2019 m. gruodžio 2 d. Taryba, atsižvelgusi į visų valstybių narių, kurioms Sprendimas 2008/615/TVR yra privalomas, sutarimą, padarė išvadą, kad Jungtinė Karalystė visiškai įgyvendino Sprendimo 2008/615/TVR 6 skyriuje išdėstytas bendrąsias nuostatas dėl duomenų apsaugos. Be to, Taryba paprašė, kad Jungtinė Karalystė iki 2020 m. birželio 15 d. peržiūrėtų savo politiką dėl įtariamųjų charakteristikų neteikimo automatiškai keičiantis daktiloskopiniais duomenimis, atsižvelgiant į keitimosi daktiloskopiniais duomenimis operatyvinę patirtį ir mutatis mutandis į vertinimo vizito ataskaitoje dėl keitimosi DNR duomenimis pateiktus paaiškinimus;

| (9) | 2020 m. birželio 15 d. ir 19 d. laiškais Jungtinė Karalystė pranešė Europos Sąjungai apie savo Vyriausybės sprendimą įtraukti įtariamųjų profilius į automatinį keitimąsi biometriniais (DNR ir atitinkamai pirštų atspaudų) duomenimis dalijamajame Priumo duomenų rinkinyje ir informavo, kad ji pradėtų būtinus veiksmus siekdama įgyvendinti savo sprendimą visoje Jungtinėje Karalystėje; |
| --- | --- |

(9)

2020 m. birželio 15 d. ir 19 d. laiškais Jungtinė Karalystė pranešė Europos Sąjungai apie savo Vyriausybės sprendimą įtraukti įtariamųjų profilius į automatinį keitimąsi biometriniais (DNR ir atitinkamai pirštų atspaudų) duomenimis dalijamajame Priumo duomenų rinkinyje ir informavo, kad ji pradėtų būtinus veiksmus siekdama įgyvendinti savo sprendimą visoje Jungtinėje Karalystėje;

| (10) | Jungtinei Karalystei pateikus informaciją pagal Tarybos įgyvendinimo sprendimą (ES) 2019/968 (4), Jungtinė Karalystė pateikė įtariamųjų DNR duomenis laikydamasi Sprendimo 2008/615/TVR. Tuo atžvilgiu visi Jungtinės Karalystės teisėsaugos institucijų turimi DNR duomenys sudaro dalį dalijamojo Priumo duomenų rinkinio, kuris buvo pateiktas valstybių narių teisėsaugos institucijoms, visapusiškai laikantis prieinamumo principo. Prieinamumo principo taip pat laikomasi daktiloskopinių duomenų atžvilgiu. Visi daktiloskopiniai duomenys yra įtraukti į keitimąsi biometriniais duomenimis su Jungtine Karalyste; |
| --- | --- |

(10)

Jungtinei Karalystei pateikus informaciją pagal Tarybos įgyvendinimo sprendimą (ES) 2019/968 (4), Jungtinė Karalystė pateikė įtariamųjų DNR duomenis laikydamasi Sprendimo 2008/615/TVR. Tuo atžvilgiu visi Jungtinės Karalystės teisėsaugos institucijų turimi DNR duomenys sudaro dalį dalijamojo Priumo duomenų rinkinio, kuris buvo pateiktas valstybių narių teisėsaugos institucijoms, visapusiškai laikantis prieinamumo principo. Prieinamumo principo taip pat laikomasi daktiloskopinių duomenų atžvilgiu. Visi daktiloskopiniai duomenys yra įtraukti į keitimąsi biometriniais duomenimis su Jungtine Karalyste;

| (11) | todėl automatinės daktiloskopinių duomenų paieškos tikslais Jungtinė Karalystė turėtų turėti teisę gauti ir teikti asmens duomenis pagal Sprendimo 2008/615/TVR 9 straipsnį; |
| --- | --- |

(11)

todėl automatinės daktiloskopinių duomenų paieškos tikslais Jungtinė Karalystė turėtų turėti teisę gauti ir teikti asmens duomenis pagal Sprendimo 2008/615/TVR 9 straipsnį;

| (12) | Sprendimo 2008/615/TVR 33 straipsniu Tarybai suteikiami įgyvendinimo įgaliojimai siekiant patvirtinti priemones, būtinas tam sprendimui įgyvendinti, visų pirma, kiek tai susiję su asmens duomenų gavimu ir teikimu, kaip numatyta tame sprendime; |
| --- | --- |

(12)

Sprendimo 2008/615/TVR 33 straipsniu Tarybai suteikiami įgyvendinimo įgaliojimai siekiant patvirtinti priemones, būtinas tam sprendimui įgyvendinti, visų pirma, kiek tai susiję su asmens duomenų gavimu ir teikimu, kaip numatyta tame sprendime;

| (13) | kadangi buvo įvykdytos sąlygos ir procedūros, kurias įvykdžius galima pasinaudoti tokiais įgyvendinimo įgaliojimais, turėtų būti priimtas įgyvendinimo sprendimas dėl automatinio keitimosi daktiloskopiniais duomenimis Jungtinėje Karalystėje pradžios, siekiant Jungtinei Karalystei leisti gauti ir teikti asmens duomenis pagal Sprendimo 2008/615/TVR 9 straipsnį; |
| --- | --- |

(13)

kadangi buvo įvykdytos sąlygos ir procedūros, kurias įvykdžius galima pasinaudoti tokiais įgyvendinimo įgaliojimais, turėtų būti priimtas įgyvendinimo sprendimas dėl automatinio keitimosi daktiloskopiniais duomenimis Jungtinėje Karalystėje pradžios, siekiant Jungtinei Karalystei leisti gauti ir teikti asmens duomenis pagal Sprendimo 2008/615/TVR 9 straipsnį;

| (14) | Danijai ir Airijai Sprendimas 2008/615/TVR yra privalomas, todėl jos dalyvauja priimant ir taikant šį sprendimą, kuriuo įgyvendinamas Sprendimas 2008/615/TVR; |
| --- | --- |

(14)

Danijai ir Airijai Sprendimas 2008/615/TVR yra privalomas, todėl jos dalyvauja priimant ir taikant šį sprendimą, kuriuo įgyvendinamas Sprendimas 2008/615/TVR;

| (15) | pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (5) Sąjungos teisė taikoma Jungtinei Karalystei ir jos teritorijoje iki pereinamojo laikotarpio pabaigos. Jungtinei Karalystei Sprendimas 2008/615/TVR yra privalomas ir todėl ji dalyvauja taikant šį sprendimą, kuriuo įgyvendinamas Sprendimas 2008/615/TVR, |
| --- | --- |

(15)

pagal Susitarimą dėl Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos ir Europos atominės energijos bendrijos (5) Sąjungos teisė taikoma Jungtinei Karalystei ir jos teritorijoje iki pereinamojo laikotarpio pabaigos. Jungtinei Karalystei Sprendimas 2008/615/TVR yra privalomas ir todėl ji dalyvauja taikant šį sprendimą, kuriuo įgyvendinamas Sprendimas 2008/615/TVR,

PRIĖMĖ ŠĮ SPRENDIMĄ:

1 straipsnis

Automatinės daktiloskopinių duomenų paieškos tikslais Jungtinė Karalystė nuo 2020 m. rugpjūčio 11 d. turi teisę gauti ir teikti asmens duomenis pagal Sprendimo 2008/615/TVR 9 straipsnį.

2 straipsnis

Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

Šis sprendimas taikomas pagal Sutartis.

Priimta Briuselyje 2020 m. rugpjūčio 6 d.

Tarybos vardu

Pirmininkas

M. ROTH

---

(1)  
  OL L 210, 2008 8 6, p. 1.

1

(2)  
  2020 m. gegužės 13 d. nuomonė (dar nepaskelbta Oficialiajame leidinyje).

2

(3)  
  2008 m. birželio 23 d. Tarybos sprendimas 2008/616/TVR dėl Sprendimo 2008/615/TVR dėl tarpvalstybinio bendradarbiavimo gerinimo, visų pirma kovos su terorizmu ir tarpvalstybiniu nusikalstamumu srityje, įgyvendinimo (OL L 210, 2008 8 6, p. 12).

3

(4)  
  2019 m. birželio 6 d. Tarybos įgyvendinimo sprendimas (ES) 2019/968 dėl automatinio keitimosi DNR duomenimis Jungtinėje Karalystėje pradžios (OL L 156, 2019 6 13, p. 8).

4

(5)  
  OL L 29, 2020 1 31, p. 7.

5

---